CELEX: 62008TN0106
Language: fi
Date: 2008-02-27 00:00:00
Title: Asia T-106/08: Kanne 27.2.2008 — CPEM v. komissio

26.4.2008   
            
            
               FI
            
            
               Euroopan unionin virallinen lehti
            
            
               C 107/39
            
         Kanne 27.2.2008 — CPEM v. komissio
   (Asia T-106/08)
   (2008/C 107/67)
   Oikeudenkäyntikieli: ranska
   Asianosaiset
   
      Kantaja: Centre de promotion de l'emploi par la micro-entreprise (CPEM) (Marseille, Ranska) (edustaja: asianajaja C. Bonnefoi)
   
      Vastaaja: Euroopan yhteisöjen komissio
   Vaatimukset
   
               —
            
            
               lasku on kumottava
            
         
               —
            
            
               on todettava oikeus korvaukseen yleishyödyllistä tehtävää hoitavan elimen maineen julkisesta vahingoittamisesta (arviolta 100 000 euroa);
            
         
               —
            
            
               on korvattava sellaiset tarpeelliset asianajajakulut ja oikeusapukulut, joista voidaan esittää tosite.
            
         Oikeudelliset perusteet ja pääasialliset perustelut
   Kantaja vaatii nyt esillä olevalla kanteella 17.12.2007 päivättyyn laskuun N:o 3240912189 sisältyvän komission päätöksen, joka koskee 4.10.2007 tehtyä sellaista komission päätöstä K(2007) 4645, jolla evätään OLAFin kertomuksen johdosta Euroopan sosiaalirahaston myöntämä tuki kantajan toteuttaman pilottihankkeen (1) kokonaistuella tapahtuvaan rahoitukseen, jonka kumoamista kantaja vaati asiassa T-444/07, CPME v. komissio (2).
   Kantaja väittää kanteensa tueksi ensisijaisesti, että komissio teki oikeudellisen virheen ja ylitti toimivaltansa sikäli kuin se ei kantajan mukaan osoittanut riidanalaista laskua tosiasialliselle velalliselle. Kantaja vetoaa varainhoitoasetuksen N:o 1605/2002 (3) 135 artiklan virheelliseen soveltamiseen ja väittää, että mainittu lasku olisi pitänyt osoittaa kyseessä olevan hankkeen varainhoidosta vastaavalle yksikölle, jolle kantajan mukaan tosiasiassa oli maksettu tukea Euroopan sosiaalirahastosta.
   Kantaja väittää lisäksi, että se seikka, että lasku osoitettiin sille, vahingoitti kantajan mainetta ja uskottavuutta sen rahoittajien silmissä, kun otetaan huomioon kantajan asema yleishyödyllistä tehtävää hoitavana elimenä.
   
      (1)  17.8.1999 tehty komission päätös K(1999) 2645, jota on muutettu 18.9.2001 tehdyllä päätöksellä K(2001) 2144.
   
      (2)  EUVL 2008, C 37, s. 29.
   
      (3)  Euroopan yhteisöjen yleiseen talousarvioon sovellettavasta varainhoitoasetuksesta 25.6.2002 annettu neuvoston asetus (EY, Euratom) N:o 1605/2002 (EYVL L 248, s. 1).